stanford-oval/wikipedia huggingface dataset:
Mário de Araújo Cabral

| Mário de Araújo Cabral> Henkilötiedot |
| --- | --- |
Kansalaisuus:   Portugali
Formula 1 -ura
Aktiivivuodet:  1959–1960, 1963–1964
Talli(t):  Scuderia Centro Sud, Derrington-Francis
Kilpailuja:  5 (4 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Portugalin Grand Prix 1959
Viimeinen kilpailu:  Italian Grand Prix 1964
Mário Veloso de Araújo Cabral (15. tammikuuta 1934 Cedofeita, Portugali – 17. elokuuta 2020) oli portugalilainen Formula 1 -kuljettaja, joka osallistui kilpailuihin kausina 1959–1960 sekä 1963–1964 Scuderia Centro Sud- ja Derrington-Francis -talleissa. Parhaimmillaan Cabral oli kymmenes Portugalin GP:ssä 1959, joka oli samalla hänen ensimmäinen kilpailunsa. Saman GP:n aika-ajoissa hän oli 14., joka on hänen paras aika-ajosuorituksensa.
Aiheesta muualla

Mario Araujo de Cabral (StatsF1.com)
Mt Eden

| Mt Eden> Tiedot |
| --- | --- |
Toiminnassa:  2008–
Tyylilaji:  dubstep EDM electro house drumstep chillstep progressiivinen house
Kotipaikka:  Auckland, Uusi-Seelanti
Jäsenet:  Jesse Cooper   Harley Rayner  
Levy-yhtiö:  Ultra Music
Aiheesta muualla
Kotisivut
Infobox OKNimi-testi OK: 
Mt Eden (tunnettu myös nimellä Mt. Eden ja aikaisemmin nimellä Mt Eden Dubstep) ovat Jesse Cooperista ja Harley Raynerista koostuva dubstepia ja elektronista tanssimusiikkia tuottava duo Uudesta-Seelannista. Mt Edenin tunnetuimpia kappaleita ovat muun muassa ”Sierra Leone” (remix Freshlygroundin ”I’d Like” -kappaleesta), heidän remixinsä Deleriumin kappaleesta ”Silence” sekä heidän remixinsä Lisa Miskovskyn kappaleesta ”Still Alive”.
Mt Eden alkoi saamaan suosiota heidän remixatessaan Freshlygroundin ”I’d Like” -kappaleen, jolle he antoivat nimeksi ”Sierra Leone” ja joka levisi YouTubessa vuonna 2009. Mt Edenin YouTube-kanavalla on nykyään muun muassa yhteensä yli 100 miljoonaa videoiden näyttökertaa sekä yli 240 000 tilaajaa. Heillä on myös yli 315 000 tykkäystä heidän Facebook-sivullansa. Mt Eden on allekirjoittanut levytyssopimuksen Ultra Musicin kanssa.
Diskografia > Albumit

Mt Eden Album (2009)
MEDS (2010)
Sierra Leone (Remixes) (2013)
Walking on Air EP (2013)
Chasing (Remixes) (2014)
Monschau

| Monschau |
| --- | --- |
 Monschaun keskustaa raunioituneine linnoineen.
 fiMonschau 
 50°33′N, 6°15′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Aachenin kaupunkialue
Kokonaispinta-ala:  94,6 km2
Aikavyöhyke:  UTC+1
Väkiluku 2022:  11 864 
 www.monschau.de 
Monschau (ransk. Montjoie) on läntisessä Saksassa, Nordrhein-Westfalenin osavaltion Aachenin kaupunkialueella sijaitseva kaupunki.
Maantiede

Kaupungissa oli 12 065 asukasta vuoden 2016 lopussa.
Kaupunki sijaitsee Eifelin kukkuloilla, Rur-joen kapeassa laaksossa.
Kaupungin historiallinen keskusta säilyi toisen maailmansodan tuhoilta, joten keskustan 300 vuotta vanhat hirsirunkoiset talot ja kapeat kadut tekevät siitä nykyään suositun turistikohteen. Kangasteollisuus on ollut kaupungin historiallinen elinkeino.
Historia

Ensimmäiset maininnat Monschausta löytyvät vuodelta 1198. Kaupungin yläpuolelle kohoaa 1200-luvulla perustettu Monschaun linna, joka on ollut Jülichin herttuoiden palatsina vuodesta 1433. Vuonna 1543 keisari Kaarle V saartoi sen osana Geldernin kiistaa, valtasi linnan ja ryösti kaupungin. Tästä huolimatta linna säilyi Jülicheilla vuoteen 1609, jolloin siitä tuli osa Pfalz-Neuburgia.
Ranskalaiset valtasivat alueen vuonna 1795 ja tekivät kaupungista kantonin pääkaupungin. Myöhemmin alueesta tuli osa Preussia ja Monschausta Montjoien piirikunnan pääkaupunki. Vuonna 1918 Saksan keisari Vilhelm II muutti nimen Monschauksi.
Vuonna 1972 kaupunkiin liitettiin aikaisemmin itsenäiset kunnat Höfen, Imgenbroich, Kalterherberg, Konzen, Mützenich ja Rohren.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (saksaksi) (englanniksi)
Höfenin virallinen sivusto (saksaksi)
Musiikkivuosi 1892

Musiikkivuosi 1892 käsittelee vuoden 1892 tärkeitä musiikkitapahtumia, uutisia ja julkistuksia.
Tapahtumia

Jean Sibelius – Kullervo op. 7
16. helmikuuta – Jules Massenet'n ooppera Werther sai kantaesityksensä Wienissä.
18. joulukuuta – Säveltäjä Pjotr Tšaikovski johti balettinsa Pähkinänsärkijä ensiesityksen Pietarissa.
Modern Day City Symphony

| Modern Day City Symphony Looptroop Rockers |
| --- | --- | --- |

Studioalbumin tiedot
 Äänitetty : 1998-1999
 Julkaistu: 2000
 Tuottaja(t): Embee
 Tyylilaji: hip hop
 Levy-yhtiö: Burning Heart Records
Modern Day City Symphony on ruotsalaisen hip hop -yhtye Looptroop Rockersin vuonna 2000 julkaisema levy. Levy oli Looptroopin ensimmäinen kokopitkä albumi.
Kappaleet

Intro (feat. DJ Noise)
Zombies
Ambush in the Night
Adrenaline Rush
Long Arm of the Law
Fever (feat. Freestyle)
Focus (feat. Freestyle)
Business & Pleasure
Hated by Everyone
Heed This Warning (feat. Freestyle)
In the Place to Be (feat. Kekke Kulcha)
Thief
Reclaim the City (feat. Timbuktu)
Interlude
A Modern Day City Symphony
Miska-karhu

Päättäjäisten kyynelehtivä Miska.
Miska-karhu (myös Misha tai Mishka, ven. Миша, Miša) oli vuoden 1980 Moskovan kesäolympialaisten maskotti. Sen suunnitteli venäläinen lastenkirjojen kuvittaja Viktor Tšižikov. Miska oli ensimmäinen laajasti tuotteistettu suurten urheilutapahtumien maskotti.
Miska-karhu valittiin olympialaisten maskotiksi joulukuussa 1977 samana vuonna järjestetyn kilpailun perusteella. Hahmo esiintyi muun muassa postimerkeissä, avaimenperissä, rintamerkeissä, pehmoleluissa ja erilaisissa vaatteissa. Neuvostoliittolainen animaatiostudio Sojuzmultfilm teki Miskasta lyhyen piirroselokuvan. Lisäksi japanilainen Nippon Animation tuotti 26-osaisen animaatiosarjan, jota esitettiin muun muassa Japanin televisiossa syksyn 1979 ja kevään 1980 välillä. Kisojen aikana Miska oli näyttävimmin esillä kisojen avajaisissa ja päättäjäisissä, joista muistetaan erityisesti päättäjäisten kyynelehtivä Miska. Se toteutettiin katsomossa olleiden ihmisten erivärisillä pahvinpaloilla tekemällä koreografialla.
Maskotin venäjänkielinen nimi Miša on yleisesti käytetty Mihailin lempinimi. Lisäksi se on karhusta käytetty kiertoilmaus, jonka alkuperä on vastaava kuin suomenkielisillä kontio- tai otso-nimityksillä.
Kirjallisuutta

Pihlström, Sami: Mishka-karhu Moskovan olympialaisissa.  Helsinki:  Otava, 1980.  ISBN 951-10604-9-X.
Aiheesta muualla

Kuvia tai muita tiedostoja aiheesta Miska-karhu Wikimedia Commonsissa
Modern Fox

Modern Fox on virolainen vuonna 1984 Tallinnassa perustettu 1930- ja 1940-luvun tanssimusiikkia esittävä orkesteri. Sen solistina toimii Mart Sander, joka tuli Suomessa tunnetuksi Iskelmäprinssi-elokuvan pääosasta. Virolaisen musiikin ohella Modern Fox on levyttänyt myös suomeksi.
Modern Fox voitti vuonna 1987 Moskovassa Neuvostoliiton nuorten solistien sekä yhtyeiden kilpailun. Suosion myötä julkaistiin muun muassa Modern Fox -cd Suomessa vuonna 1989. Viime vuosina yhtyettä on johtanut trumpetisti Jyri Leiten.
Suomalainen mainoselokuvayhtiö Storyfilmi tuotti orkesterista puolituntisen viihdedokumentin Modern Fox, joka sai kunniamaininnan Kultainen ruusu -televisioviihdekilpailussa Sveitsin Montreux’ssä toukokuussa 1989. Elokuvan käsikirjoitti ja ohjasi Juha Tapaninen.
Diskografiaa

Modern Fox (1987)
Modern Fox esitab moodsaid lööklaule (1988,  Melodija)
Modern Fox (1989,  Bang Trax, ensimmäinen CD, julkaistu Suomessa)
Juubelialbum (1999,  Modern Fox)
Raimond Valgre Swing mind ikka lohutab  (2003,  Global Music)
Трио "Романс" & оркестр "Модерн Фокс"  (2005,  Global Music)
Modern Fox 25 aastat  (2009,  Global Music)
Musiikkivuosi 1882

Musiikkivuosi 1882 käsittelee vuoden 1882 tärkeitä musiikkitapahtumia, uutisia ja julkistuksia.
Tapahtumia

Robert Kajanus perustaa Helsingin kaupunginorkesterin
Martin Wegelius perustaa Helsingin Musiikkiopiston, joka vuodesta 1939 tunnetaan nimellä Sibelius-Akatemia.
26. heinäkuuta – Richard Wagnerin ooppera Parsifal sai ensiesityksensä Bayreuthissa.
Modern Life Is Rubbish

| Modern Life is Rubbish Blur |
| --- | --- | --- |

Studioalbumin tiedot
 Äänitetty : lokakuu 1991 – maaliskuu 1993
 Julkaistu: 10. toukokuuta 1993
 Tuottaja(t): Blur, John Smith, Steve Lovell, Stephen Street
 Tyylilaji: brittipop
 Kesto: 58.57
 Levy-yhtiö: Food Records, SBK
Blurin muut julkaisut
| Leisure 1991 | Modern Life is Rubbish 1993 | Parklife 1994 |
Singlet albumilta Modern Life is Rubbish
 ”For Tomorrow” Julkaistu: 19. huhtikuuta 1993  ”Chemical World” Julkaistu: 5. kesäkuuta 1993  ”Sunday Sunday” Julkaistu: 4. lokakuuta 1993
Modern Life Is Rubbish on Blurin toinen studioalbumi, joka julkaistiin toukokuussa 1993. Albumi ei saanut toivottavaa suosiota ja yhtye miltei joutui jättämään Food Records -levy-yhtiön, mutta seuraava albumi Parklife vuonna 1994 pärjäsi paljon paremmin ja nosti yhtyeen suosiota.
Modern Life Is Rubbish nousi lähelle kärkeä brittiläisten rock-kriitikoiden listatessa vuoden 1993 parhaita albumeja.
Kappaleet

For Tomorrow – 4.18
Advert – 3.43
Colin Zeal – 3.14
Pressure on Julian – 3.30
Star Shaped – 3.25
Blue Jeans – 3.53
Chemical World – 4.02
Sunday Sunday – 2.36
Oily Water – 4.59
Miss America – 5.34
Villa Rosie – 3.54
Coping – 3.23
Turn It Up – 3.21
Resigned – 5.13
Morsiosorsa

| Morsiosorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Mandariinisorsat Aix
Laji::  sponsa
Kaksiosainen nimi
 Aix sponsa  (Linnaeus, 1758) 
Katso myös
   Morsiosorsa Wikispeciesissä   Morsiosorsa Commonsissa 
Infobox OKNimi-testi OKIUCN-testi OK: 
Äänitiedostojen kuunteluohjeet
Morsiosorsan munia.
Morsiosorsa (Aix sponsa) on Pohjois-Amerikassa esiintyvä sorsalintulaji.
Koko ja ulkonäkö

Linnun pituus on 47–54 cm, paino 500–700 g ja siipien kärkiväli 70–73 cm. Koiras on hieman naarasta suurempi. Juhlapukuinen koiras on helppo tuntea: erittäin kirjava sorsa, jonka puvussa on mustaa, vihreätä, ruskeaa ja valkoista. Silmä ja osa nokasta ovat kirkkaan punaiset. Maha on valkoinen ja koivet kellahtavat. Naaras on vaatimattomman värinen: puku on ruskea ja alapuolelta valkotäpläinen, silmän ympärys valkoinen. Naaras voidaan sekoittaa samannäköiseen mandariinisorsanaaraaseen. Lennossa laji on mahdollista sekoittaa amerikanhaapanaan.
Morsiosorsa elää keskimäärin 3–4-vuotiaaksi. Vanhimmat luonnonvaraiset yksilöt ovat olleet yli 15-vuotiaita. Poikaskuolleisuus on suuri, sillä kahden ensimmäisen elinviikon aikana 86–90 % poikasista menehtyy tavalla tai toisella.[lähde? ]
Levinneisyys

Luontainen levinneisyysalue kattaa Pohjois-Amerikan itärannikon Nova Scotiasta Meksikonlahdelle, länsirannikon Brittiläisestä Kolumbiasta Meksikon rajalle ja laajalti sisämaa-alueita etenkin mantereen itäosassa. Morsiosorsat ovat muuttolintuja, jotka talvehtivat Yhdysvaltain etelärannikolla ja Keski-Amerikassa. Keski-Euroopassa lajia tarhataan yleisesti, ja Suomessakin tavataan toisinaan vieraslajina eurooppalaisia tarhakarkulaisia.
Elinympäristö

Metsämaat erilaisten vesistöjen varsilla. Elinpiirin vaatimuksena on sopivan pesäkolon löytyminen, korkeintaan 1,5 kilometrin etäisyydellä vesistöstä.
Lisääntyminen

Pesä on puunkolossa tai pöntössä. Eteläisillä alueilla laji voi pesiä kahdesti kesässä. Munamäärä vaihtelee välillä 6–15. Munia voi pesässä olla enemmänkin, mutta silloin samaan pesään on muninut ainakin kaksi naarasta. Morsiosorsa voi joskus munia myös muiden koloissa pesivien lintujen, kuten idänkirkupöllösten, pesiin. Haudonta kestää kuukauden, vain naaras hautoo, ja poikaset kuoriutuvat vuorokauden sisällä. Ne itsenäistyvät 56–70 päivän ikäisinä. Koiras ei osallistu poikasten hoitoon. Morsiosorsa on sukukypsä yksivuotiaana.
Ravinto

Morsiosorsan ruokavalio on monipuolinen. Se syö vesikasveja, erilaisia pähkinöitä ja siemeniä, sekä vedessä eläviä hyönteisiä ja muita selkärangattomia. Kesyt yksilöt syövät myös pullaa ja muuta ihmisen tarjoamaan ravintoa.
Aiheesta muualla

Animal Diversity Web
Morsiosorsa Lintukuva-verkkopalvelussa
LuontoPortti: Morsiosorsa (Aix sponsa)
ITIS: Aix sponsa (englanniksi)
Nakkipiilo

Amerikkalaisia nakkipiiloja.
Nakkipiilo on nakeista ja taikinasta valmistettava leivonnainen. Nakkipiilot luokitellaan suolaisiin leivonnaisiin.
Valmistus aloitetaan mahdollisten taikinalevyjen pehmennyksestä hiukan leveämmäksi ja isommaksi. Sitten levyt leikataan puoliksi, ja joka puolikkaalle levitetään nakki ja mahdolliset lisukkeet, esimerkiksi juustoviipaleita. Sen jälkeen taikinalevyt nipistetään kiinni ja asetetaan leivinpaperille taite alaspäin. Sen jälkeen nakkipiilot paistetaan uunissa, minkä jälkeen ovat valmiita tarjoiltaviksi.
Modern Day Delilah

| ”Modern Day Delilah” KISS |
| --- | --- | --- |

Singlen tiedot
 Albumilta: Sonic Boom
 Äänitetty : 2008 Conway Recording Studiossa, Hollywoodissa, Kaliforniassa
 Julkaistu: 19. elokuuta 2009
 Formaatti: CD
 Tekijä(t): Paul Stanley
 Tuottaja(t): Paul Stanley, Greg Collins
 Tyylilaji: hard rock
 Kesto: 03.36
 Levy-yhtiö: Kiss Records, Universal, Roadrunner
Listasijoitukset
  Hot Mainstream Rock Tracks 50.    Sverigetopplistan 42.
Kissin muut singlet
| ”You Wanted the Best” 1998 | ”Modern Day Delilah” 2009 | ”Say Yeah” 2009 |
"Modern Day Delilah" on hard rock-yhtye Kissin single ja Sonic Boom-albumin avausraita. Se julkaistiin 19. elokuuta 2009 yhtyeen ensimmäisenä singlenä yhdeksääntoista vuoteen. Kappale sijoittui Yhdysvaltain Hot Mainstream Rock Tracks ja Ruotsin Sverigetopplistan -listoille.
Kokoonpano

Paul Stanley – laulu, kitara
Gene Simmons – basso, taustalaulu
Tommy Thayer – soolokitara, taustalaulu
Eric Singer – rummut, taustalaulu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nakkilan liikuntakeskus

| Nakkilan liikuntakeskus |
| --- | --- |

Omistaja:  Nakkilan kunta
Käyttäjä:  NTK Nakkila, Nakkilan Nasta, Nakkilan Vire ja Nakkilan Paterit
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nakkilan liikuntakeskus on liikuntahalli Nakkilan kunnassa. Sen remontointi aloitettiin elokuussa 2017. Remontti saatiin valmiiksi joulukuussa 2018. Liikuntakeskuksen yhteydessä on muun muassa kuntosali, liikuntasali, juoksusuora ja kahvio. Ulkona on yleisurheilu- ja jalkapallokenttä. Liikuntakeskuksessa on myös nuorisotila.  Liikuntakeskuksessa oli ennen myös uimahalli.
Mustakurkkuhemppo

| Mustakurkkuhemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  atrogularis
Kaksiosainen nimi
 Crithagra atrogularis  (Smith, 1836) 
Synonyymit
 Serinus atrogularis 
Katso myös
   Mustakurkkuhemppo Wikispeciesissä   Mustakurkkuhemppo Commonsissa 
Infobox OKNimi-testi OKIUCN-testi OK: 
Mustakurkkuhemppo (Crithagra atrogularis) eli aiemmalta nimeltään keltaperähemppo on peippojen heimoon kuuluva varpuslintu. Uusimmassa BirdLife Suomen maailman lintujen nimistössä keltaperähemppo on laji Crithagra reichenowi.
Levinneisyys

Mustakurkkuhemppoa tavataan laajalla alueella Eteläisessä Afrikassa sekä Keskisen Afrikan eteläosissa. Lajin kanta on vakaa, ja se on luokiteltu elinvoimaiseksi.
Mustakurkkukutoja

| Mustakurkkukutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  nigricollis
Kaksiosainen nimi
 Ploceus nigricollis  (Vieillot, 1805) 
Katso myös
   Mustakurkkukutoja Wikispeciesissä   Mustakurkkukutoja Commonsissa 
Infobox OKNimi-testi OKIUCN-testi OK: 
Mustakurkkukutoja (Ploceus nigricollis) on kutojien heimoon kuuluva varpuslintu.
Levinneisyys

Mustakurkkukutojaa tavataan Afrikan länsi-, keski- ja itäosissa. Sen kannankehitys on vakaa, ja laji on luokiteltu elinvoimaiseksi.
Mosaiikkilintu

| Mosaiikkilintu |
| --- | --- |

Kirjailija:   Ulla Viertola
Kieli:  suomi
Genre:  fantasia
Kustantaja:  WSOY
Julkaistu:  2006
Sivumäärä:  417
ISBN:  951-0-31713-6
Sarja: Oman keisarien aikakirjat
Seuraava:  Tuulihevonen
Löydä lisää kirjojaKirjallisuuden teemasivulta
Mosaiikkilintu on Ulla Viertolan kirjoittama fantasiaromaani, joka ilmestyi WSOY:n kustantamana vuonna 2006. Kirjan päähenkilö on nuori keisari Adulkar III, jonka valtakunta on ilman vettä. Adulkarin unennäkijä kertoo keisarille, että vihaiset vesihenget estävät vedentulon. Adulkar lähtee etsimään henkiä ja tapaa Unnan, joka oli ns. ensimmäinen.
Aiheesta muualla

Teoksen esittely WSOYn verkkosivulla (Arkistoitu – Internet Archive)
Markku Soikkeli: Nuorisofantasia yhdistelee satuja, viikinkejä ja arabiaa[vanhentunut linkki]. Turun sanomat 29.6.2006.
Naukulan perhe

Tammikuu 1922
Naukulan perhe on strippisarjakuva, joka ilmestyi ensimmäisen kerran vuonna 1912 Yhdysvalloissa nimellä Polly and Her Pals. Sen piirsi Cliff Sterrett. Polly and Her Pals ilmestyi vuoteen 1958 asti. Suomessa Naukulan perhettä julkaisi Aatami vuonna 1953.
Polly and Her Pals oli ensimmäinen sarjakuva, jonka päähenkilö oli tyttö. Se oli uskallettua ennen ensimmäistä maailmansotaa, jolloin sensuuri oli voimakasta. Tytön jalkaa ei saanut esittää nilkan yläpuolelta, suudelman piirtäminen ei ollut sallittua eikä yöaikaan saanut tapahtua mitään: kello yhdeksän oli ehdoton raja.
Sterrettin piirrostyyli on omalaatuinen, pelkistetty ja helposti tunnistettava. Hänen aikanaan perustettiin sarjakuvien kustannusyhtiöt eli syndikaatit, mikä päätti sarjakuvan pioneerien kauden.
Nakkilan kirkonkylä

| Nakkilan kirkonkylä |
| --- | --- |
 Nakkilan kirkonkylän ilmakuva, etualalla Kokemäenjoki (2022).
 Nakkilan kirkonkylä
 Koordinaatit: 61.3679°N, 22.0027°E 
Valtio:  Suomi
Maakunta:  Satakunta
Kunta:  Nakkila
Kirjallinen maininta:  1548
Hallinto:  
 – Asutustyyppi:  kirkonkylä, osa Porin keskustaajamaa
Infobox OKVirheellinen NIMI-arvo: 
Nakkilan kirkonkylä on Nakkilan kunnan kuntakeskus Satakunnan maakunnan keskivaiheilla, linnuntietä noin 17 kilometriä maakuntakeskus Porista kaakkoon. Nakkilan kirkonkylä sijaitsee Kokemäenjoen varrella.
Nakkilan kirkonkylä muodostaa nykyisin osan laajemmasta Porin keskustaajamasta, josta Nakkilan kuntaan sijoittuvien asukkaiden osuus oli 4 262 asukasta vuoden 2012 alussa. Esimerkiksi vielä 1980-luvulla Nakkilassa oli neljä erillistä taajamaa: Arantila eli kirkonkylä (2 520 as., 1980), Ruskila (461 as.), Viikkala (303 as.) ja Pyssykangas (216 as.). Näistä kolme suurinta ovat nykyisin yhdistyneet osaksi Porista Harjavaltaan ulottuvaa Porin keskustaajamaa.
Nakkilan kirkko (1937) lähiympäristöineen.
Nakkilan kirkonkylää lähistöineen ilmakuvassa (2022). Historiallisen Kokemäenjoen Kirkkosaaren läheisyys käy ilmi kuvasta (klikkaa kuvaa suuremmaksi); saari näkyy kuvassa hieman taajaman yläpuolella.
Nakkilan kunnan asutushistoria ulottuu kauas kivikautiseen Kiukaisten kulttuurin aikakauteen (2000-1300 eaa.). Pronssikautisia kivistä koottuja hautaröykkiöitä, hiidenkiukaita (1500-400 eaa.) on löydetty yli sata. Nakkilan kylistä vanhimpia ovat Leistilä, Masia, Ruskila, Tattara ja Viikkala, jotka oli asuttuja jo varhaisella keskiajalla. Kartanoista Anola Kokemäenjoessa sijaitsevine Kirkkosaarineen (joka oli perimätiedon mukaan Ulvilan vanhan kirkon sijaintipaikka) oli 1200-luvulla huomattava kirkollinen keskus ennen Ulvilan ja Porin kaupunkien perustamista. Kirkkosaari sijaitsee vain kaksi kilometriä nykyisestä Nakkilan kirkosta pohjoiseen.
Nakkilan kylä mainitaan kirjallisissa lähteissä vuonna 1548 (Nacke by) ja 1552 (Nackila). Kylä kuului tuolloin Ulvilaan ja Ulvilan seurakuntaan. Rukoushuonekunta Nakkilaan muodostettiin 1763, kappeliseurakunta 1764 omine kirkkoineen (Nakkilan aiempi kirkko 1764) ja itsenäinen Nakkilan seurakunta 1861. Nykyinen Nakkilan kirkko edustaa funktionalistista tyyliä (1934, suunnittelijanaan arkkitehti Erkki Huttunen).
Nakkilan kylännimi on toiminut pohjana pitäjännimelle. Kylännimi perustuu ilmeisesti talonnimeen Nakkila. Talonnimi saattaa olla johdettu esimerkiksi saksalais- tai ruotsalaisperäisestä Nacke-henkilönimestä muodossa Nakke, Nakki tai jotain vastaavaa.
Morsionruusu

| Rosa ’Juhannusmorsian’> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Tarhapimpinellaruusut Rosa Spinosissima-ryhmä
Lajike::  Rosa ’Juhannusmorsian’
Infobox OKVirheellinen NIMI-arvo: 
Morsionruusu (Rosa ’Juhannusmorsian’) on Rosa Spinosissima-ryhmään eli tarhapimpinellaruusuihin kuuluva ruusulajike, jolla on puolikerrannaiset, keskeltä rosan ja reunoilta valkean sävyiset kukat. ’Juhannusmorsian’-nimen ruusu on saanut viehkeän ulkoasunsa ja kukinta-aikansa perusteella. Ruusu on löytöruusu ja kuuluu Suomen historiallisiin ruusuihin. Sen menestymisalue yltää Suomessa Rovaniemelle saakka (vyöhyke VII).
Alkuperä

Ruusu on pimpinellaruusuihin kuuluva risteymä. Sen kantalajeja tai -lajikkeita ei tunneta. Ruusua tiedetään kasvatetun vuodesta 1954 lähtien Kaakkois-Suomessa Elimäen kirkonkylässä, jonne se oli tuotu Asikkalan Kurhilan kylästä. Vuonna 1982 se siirrettiin rivitalon tieltä Laukaan Vihtavuoreen. Vuonna 1986 ruusu toimitettiin Laukaan Tervetaimiasemalle, jossa se merkittiin KESKAS-rekisteriin tunnuksella K-0725. Lajikenimensä  ’Juhannusmorsian’ ruusu sai vuonna 1995.
Kuvaus

Morsionruusu kasvaa 1,5–1,8 metriä korkeaksi pensaaksi. Versot ovat pimpinellaruusujen tapaan pystyt, mutta kukkien painosta ne taipuvat usein maata kohti. Versoissa on runsaasti piikkejä – tyvellä enemmän, latvaosissa vähemman. Lehdet ovat himmeitä, keski- tai tummanvihreitä ja muistuttavat juhannusruusun lehtiä. Ruusu aloittaa kukintansa nuorena. Jo yksivuotiset taimet kukkivat. Kukinta alkaa kesäkuun loppupuolella ja kestää noin kaksi viikkoa. Kukat ovat puolikerrannaiset, halkaisijaltaan 5–6,5 cm ja sijaitsevat yksittäin. Terälehtiä on 15–20, ja niiden väritys muuttuu tyven kullankeltaisesta keskiosan vaaleanpunaiseen ja kärjen lähes valkeaan. Heteet ovat keltaruskeat. Nuppu on väriltään hennon punavioletti. Vasta-auenneen kukan tuoksu on mieto, miellyttävä ja makea, pohjatuoksu pimpinellaruusumainen, vivahteina sitruuna ja neilikka. Runsaat kiulukat ovat halkaisijaltaan 1–1,5 cm, naurismaisia, tumman purppuran- ja ruskeanpunaisia. Ruusu kasvaa parhaiten valoisassa paikassa, runsasmultaisessa, vettä läpäisevässä hiekkamaassa. Lajike sietää hyvin auringon paahdetta ja kuivuutta. Se menestyy Suomessa kasvuvyöhykkeillä I–VII.
Nathaniel Moore

| Mitalit> Maa:   Yhdysvallat. Olympialaiset .Miesten golf | Mitalit> Maa:   Yhdysvallat. Olympialaiset .Miesten golf | Mitalit> Maa:   Yhdysvallat. Olympialaiset .Miesten golf | Maa:   Yhdysvallat> .Miesten golf |
| --- | --- | --- | --- |
|  Kultaa | St. Louis 1904 | joukkuekilpailu |  |
Nathaniel Ford Moore III (31. tammikuuta 1884 Chicago, Illinois – 9. tammikuuta 1910 Chicago, Illinois) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa voittaen Western Golf Associationin jäsenenä kultaa. Hän kilpaili lisäksi yksilökilpailussa.